b'\n_START_ARTICLE_\nHitomi Yoshizawa\n_START_SECTION_\nKarera\n_START_PARAGRAPH_\nSi Hitomi, kilala rin bilang Yossi at Yocchan para sa kanyang mga kaibigan, ay naging miyembro ng grupong Morning Musume pagkatapos siyang piliin ng mga hurado sa isang audition na ginanap noong 2000. Bukod sa kanya, nakasama rin sila Rika Ishikawa, Nozomi Tsuji, at Ai Kago. Binubuo nila ang pang-apat na henerasyon ng grupong Morning Musume._NEWLINE_Hulyo ng taong 2000, inilagay siya sa grupong Pucchi Moni pagkatapos umalis si Sayaka Ichii sa grupo. Simula dati, siya ay binabanyagan na boyish o mukhang lalaki dahil sa kanyang porma, mga kilos, at mga libangan. Sa taong 2001, sa unang pagkakataon, pinangunahan niya ang grupo sa kanilang ika-labing-tatlong single na Mr. Moonlight ~Ai no BIG BAND~. Dito, gumanap siya bilang isang mayaman na playboy. Ang kanyang karakter sa kanta ay dumagdag lamang sa mga balitang siya ay masyadong dumidikit sa kanyang panlalaking gilid o sa kanyang, sa salitang Ingles, masculine side._NEWLINE_Taong 2003, siya ay pinili bilang pinuno ng Gatas Brilhantes H.P., isang grupo ng Hello! Project para sa larong soccer. Naging pinuno rin siya ng Morning Musume pagkatapos ng biglaang pagreretiro ni Mari Yaguchi noong Abril 14, taong 2005._NEWLINE_Pagkatapos umalis ni Rika Ishikawa noong Mayo, taong 2005, siya na lamang ang natitirang miyembro ng pang-apat na henerasyon. Siya rin ang kaisa-isang miyembro ng kasalukuyang line-up na naging matagal na sa grupo.'